fi en fi fi fi fi fi fi fi fi en fi en fi fi fi fi fi fi en fi fi fi fi en fi en de fi fi fi fi de fi fi fi fi fi hbs_lat fi fi fi fi fi nl fi fi fi nl nl fi fi fi nl nl nl nl nl nl fi en fi it fi fi fi fi fi fi fi fi fi fi fi fi fi fi it fi fi fi fi fi fi fi nl fi fi fi fi fi fi fi fi en wuu fi fi fi en en fi en fi en wuu fi fi fi en en fi en en fi fi fi fi fi fi fi fi fi fi fi fi fi fi fi fi fi fi fi fi fi fi de en fi fr fr fr kw hbs_lat en en en de en cs it en en en fr en cs fr en en fr de en cs en en en en de en cs fr en en en fr en cs fr en en en de en da en en en en de en cs nl en en en fr en cs en en en en de en cs de fr en fr ja cs en sv en en de da en en en en en en cs en nl en en en en fr hbs_lat de en en en en en ceb de en en fr sv cs en en en en en en da hu en en en en en cs it en en en fr en pt fi en en en sv en pt en de en en fr cs en en en en en en en de en en en en en hu pt en en en en en ru de sv es en fr fr cs fi fi fi fi fi fi fi fi fi fi fi fi fi fr fi fi fi fi fi en fi fi fi fi fi fi fi fi fi fi fi nl fi fi en fi fi fi es es en es fi fi
Onko Presidents Cupissa luvassa ennätysmurskajaiset, kun LIV Golf tylsytti kansainvälisen joukkueen syömähampaat? - Golfpiste.com
27.9.–4.10. - Live Scoring - Seuraa suomalaisten menestystä
DP World TourAlfred Dunhill Links ChampionshipTapio Pulkkanen, Kalle Samooja, Sami VälimäkiPGA TourSanderson Farms ChampionshipChallenge TourHopps Open de ProvenceRoope Kakko, Oliver Lindell
LPGA TourThe Ascendant LPGA benefiting Volunteers of AmericaMatilda Castren, Sanna NuutinenEpson TourTuscaloosa Toyota ClassicKiira RiihijärviAsian TourMercuries Taiwan MastersJanne Kaske
Nordic LeagueGumbalde Open by Destination GotlandJonatan Jolkkonen, Tyko Tuohimaa, Saku Tuusa
DP World TourKarsintakilpailu (1. vaihe/Tanska)Niclas Hellberg, Matias Honkala, Ilari SauloAlps TourCastelconturbia Alps Open Eemil AlajärviPro Golf TourCastanea Resort ChampionshipLassi Burman, Alex Hietala
Nordic LeagueGumbalde Open by Destination GotlandJonatan Jolkkonen, Tyko Tuohimaa, Saku Tuusa
Kilpagolf - Presidents Cup
Onko Presidents Cupissa luvassa ennätysmurskajaiset, kun LIV Golf tylsytti kansainvälisen joukkueen syömähampaat?
Teksti Marko Kuivasaari Keskiviikkona 21. syyskuuta 2022
Tony Finau ja Max Homa suunnittelivat Quail Hollow Clubin kentän 15. reiällä lyöntiä tiistain harjoituskierroksella. Kuva: Getty Images
Kapteeni Trevor Immelman pitää selvää altavastaajan asemaa joukkueensa vahvuutena.
Huippugolfin suurin huomio kohdistuu tällä viikolla Pohjois-Carolinan Charlottessa pelattavaan Presidents Cupiin. Järjestyksessään 14. USA:n ja kansainvälisen joukkueen haasteottelu piti alun perin pelata jo viime syksynä, mutta turnaus jouduttiin siirtämään pandemian takia vuodella eteenpäin.
Lähtökohdat tämänvuotiseen Presidents Cupiin ovat totutun kaltaiset. Yhdysvallat on ennakkoon iso suosikki ja vierasjoukkueen yllätysmahdollisuuksia pidetään entistäkin pienempinä. Tämä johtuu kesällä toimintansa aloittaneen LIV Golfin aggressiivisesta pelaajarekrytoinnista, jossa Team International on ottanut raskaammin siipeensä.
Kansainvälisen joukkueen varmoista nimistä maisemaa saudikiertueelle vaihtoivat Cameron Smith, Joaquin Niemann, Abraham Ancer ja Louis Oosthuizen. On sanomattakin selvää, että näillä ”ykkösviisikon” pelaajilla olisi ollut Quail Hollow Clubilla merkittävä ruutu hoidettavanaan Trevor Immelmanin tusinassa. Lisäksi oletettavaa on, että Marc Leishmanin, Carlos Ortizin ja Branden Gracen kaltaiset pelaajat olisivat tehneet kapteenin villi kortti -valinnat helpommiksi.
Kovia menetyksiä on Yhdysvalloillakin. Dustin Johnson, Brooks Koepka, Bryson DeChambeau ja Patrick Reed olisivat todennäköisesti muodostaneet neljäsosan USA:n joukkueesta, mutta jenkkien materiaali on niin laaja, ettei se varsinaisesti kaipaa yhtäkään edellä mainittua soturia.
Merkillepantavaa on, että kaikki kapteeni Davis Love III:n joukkueen pelaajat mahtuvat maailmanlistalla 25 parhaan joukkoon, ja onpa sen riveistä poissa vielä loukkaantumisen vuoksi sivussa oleva, kahdeksanneksi rankattu Will Zalatoris. Kansainvälisen joukkueen pelaajista vain kolme mahtuu OWGR-listan top 25:een, eikä esimerkiksi Taylor Pendrithin nimeä löydy listalta sadan ensimmäisen joukosta.
Nelipäiväisen Presidents Cupin pelimuodot ovat samanlaiset kuin kolmipäiväisessä Ryder Cupissa. Kolmena ensimmäisenä päivänä pelataan foursome- ja fourball-otteluita ja sunnuntaina on vuorossa 12 singeliä.
Torstaina on ohjelmassa viisi foursome-ottelua ja perjantaina viisi fourball-ottelua. Lauantaina pelataan sekä neljä foursome- että neljä fourball-kamppailua. Pisteitä on jaossa kaikkiaan 30, joten ensimmäisenä vähintään 15,5 pistettä saavuttanut joukkue voittaa turnauksen.
Vaikka haasteotteluita ei ratkaista pelaajien maailmanlistasijoitusten perusteella, pidetään vierasjoukkueen voittomahdollisuuksia ennakkoarvioissa minimaalisina.
Vuorovuosin Ryder Cupin kanssa järjestettävän Presidents Cupin mielekkyyttä on kyseenalaistettu yhdysvaltalaisten ylivoiman takia – aiheestakin. Vuodesta 1994 pelatuista otteluista vain yksi on päättynyt Team Internationalin voittoon ja kerran on pelattu tasan. Ajoittain ilmoille kantautuu ehdotus, jossa Presidents Cupista luovuttaisiin ja Ryder Cupissa USA kohtaisi Euroopan sijaan muun maailman joukkueen.
Tätä tuskin hetkeen tullaan näkemään, sillä haasteottelut ovat Ryder Cupia pyörittäville R&A:lle ja PGA of Americalle sekä Presidents Cupia organisovalle PGA Tourille rahasampoja.
Adam Scott pelaa tällä viikolla jo kymmenennen Presidents Cupinsa. Kuva: Getty Images
Vaikka haasteotteluita ei ratkaista pelaajien maailmanlistasijoitusten perusteella, pidetään vierasjoukkueen voittomahdollisuuksia ennakkoarvioissa minimaalisina. Täystyrmäystäkin on väläytelty. Sellainen on koettu viimeksi Liberty National Golf Clubilla New Jerseyssä vuonna 2017, jolloin USA vei voiton numeroin 19–11.
Team Internationalin kapteeni Trevor Immelman näkee altavastaajan aseman joukkueensa vahvuutena, ja uskoo kaikkien paineiden olevan jenkkien harteilla. Vuosien varrella on nähty tasaisiakin kamppailuita. Vuonna 2019 Melbournessa käydyssä Presidents Cupissa Yhdysvallat oli parempi kahden pisteen marginaalilla ja seitsemän vuotta sitten Etelä-Koreassa eroa kertyi vierasjoukkueen hyväksi vain yksi piste.
Molemmilla joukkueilla on paljon ensikertalaisia, USA:lla kuusi ja Team Internationalilla peräti yhdeksän. Yhdysvaltalaisista useamman kuin yhden Presidents Cupin ovat pelanneet Jordan Spieth ja Justin Thomas, vierasjoukkueesta eniten haasteotteluita ovat tilastoineet Adam Scott ja Hideki Matsuyama.
Kilpailun vanhin pelaaja Scott, 42, on todellinen Presidents Cup -konkari yhdeksällä osallistumisellaan. Näissä hän on ollut hankkimassa joukkueelleen yhteensä 19:ää pistettä. Scott oli mukana jo Etelä-Afrikassa tasapeliin vuonna 2003 päättyneessä ottelussa, kaikki muut hänen pelaamansa turnaukset ovat päättyneet kansainvälisen joukkueen tappioon.
Nimi Presidents Cup juontaa juurensa haasteotteluiden kunniapuheenjohtajaan, joka kulloinkin on sen valtion poliittinen päämies, jossa turnaus pelataan. Tänä vuonna tätä kunniaa kantaa Yhdysvaltain presidentti Joe Biden.
Discovery+ lähettää Presidents Cupista suoria lähetyksiä torstaista sunnuntaihin.
Presidents Cup 2022, joukkueet
3 (2013, 2015, 2017)
Si Woo Kim KOR
– (2013, 2015, 2017, 2019)
Matilda Castren ei löytänyt parasta peliään päätöskierroksella
Itsevarmuus huipussaan – Mississippin kisan voittaja tuuletteli saavutustaan jo kesken ratkaisuputin
Päätösreiän birdie sinetöi Pulkkaselle top 10 -sijoituksen – Välimäki oli päivän parhaimmistoa Old Coursella
Aamuvirkkuna kentällä ollut Matilda Castren säilytti asemansa kolmannella kierroksella
Tapio Pulkkasen vakuuttava vire jatkui myös Old Coursella – ”Hyvin oli pallo hallussa tänäänkin”
Matias Honkala taisteli kalkkiviivoilla jatkoon DP World Tourin karsinnoissa
Lyhyen karsiutumisputkensa katkaissut Matilda Castren: ”Se piristää mieltä, kun saa pelata viikonloppunakin”
Torjuntavoitto Kingsbarnsilla – Tapio Pulkkanen venytti ankarassa säässä top 10:een
Hankalat lipunpaikat ja navakka tuuli Castrenin ja Nuutisen kiusana Texasissa
Kiira Riihijärven huippukierros jo lähes sinetöi LPGA Tourin pelioikeuden
Oma kommentti Peruuta vastaus
Kiira Riihijärven huippukierros jo lähes sinetöi LPGA Tourin pelioikeuden
Matilda Castren ei löytänyt parasta peliään päätöskierroksella
Itsevarmuus huipussaan – Mississippin kisan voittaja tuuletteli saavutustaan jo kesken ratkaisuputin
Päätösreiän birdie sinetöi Pulkkaselle top 10 -sijoituksen – Välimäki oli päivän parhaimmistoa Old Coursella
Golfmatkojen kysyntä on parhaillaan huimaa – “Koko Eurooppa haluaa matkustaa tällä hetkellä”
Oppaana Kenttäranking: Itä-Suomessa vaihtui kärjen järjestys – Top 10:een kolmaskin kenttä
Ursula Wikströmin vahva syysvire jatkuu – studiossa puhutti myös nuorten golfharrastus ja elämä
Golfpiste Podcast · #182 – Ursula Wikströmin vahva vire jatkuu – studiossa puhutti myös nuorten golfaaminen ja elämä
- Live Scoring -
Golflehden julkaisuaikataulu Golflehti & Golfpiste mediakortti Mediahinnasto Tietoa verkon kävijöistä Golfpisteen yhteystiedot Lähetä palautetta
Digipalvelut (09) 156 6227 Avoinna ma–pe 8–16 Painettu lehti (09) 156 665 Avoinna ma–pe 8–17 (digi) digi@otavamedia.fi asiakaspalvelu@otavamedia.fi Tietosuojaseloste Käyttöehdot Evästeasetukset
Tilaa Golfpisteen maanantaisin ja perjantaisin lähetettävä uutiskirje, niin pysyt ajan tasalla golfalan ilmiöistä ja uutisista! Tilaa kirje syöttämällä sähköpostiosoitteesi alla olevaan kenttään.